./data/phi0914/phi00144/phi0914.phi00144.perseus-lat1.xml
Titus Livius (Livy)
ad Scodram inde ventum est, quod       belli caput erat, non eo solum quod Gentius eam sibi ceperat velut regni totius       arcem, sed etiam quod Labeatium gentis munitissima longe est  et difficilis aditu   duo cingunt eam       flumina, Clausal a latere urbis, quod in orientem patet, praefluens, Barbanna ab       regione occidentis, ex Labeatide palude oriens   hi duo amnes confluentes incidunt Oriundi flumini, quod ortum ex monte       Scordo, multis et aliis auctum aquis, mari Hadriatico infertur   mons Scordus, longe altissimus regionis eius, ab       oriente Dardaniam subiectam habet, a meridie Macedoniam, ab occasu Illyricum             quamquam munitum situ naturali       oppidum erat gensque id tota Illyriorum et rex ipse tuebatur, tamen praetor       Romanus, quia prima successerant prospere, fortunam totius rei principia       secuturam esse  ratus et repentinum valiturum terrorem, instructo exercitu ad moenia       succedit   quod si clausis portis muros       portarumque turris dispositi armati defendissent, vano cum incepto moenibus       pepulissent Romanos;  nunc porta egressi       proelium loco aequo maiore animo commiserunt quam sustinuerunt   pulsi enim et fuga conglobati, cum ducenti amplius in       ipsis faucibus portae cecidissent, tantum intulerunt terrorem, ut oratores       extemplo ad praetorem mitteret Gentius Teuticum et Bellum, principes gentis, per       quos indutias peteret, ut deliberare de statu rerum suarum posset   triduo in hoc dato, cum castra Romana quingentos       ferme passus ab urbe abessent, navem conscendit et flumine Barbanna navigat in       lacum Labeatum, velut secretum locum petens ad consultandum, sed,  ut apparuit, falsa spe excitus Caravantium fratrem       multis milibus armatorum coactis ea regione, in quam       missus erat, adventare   qui postquam evanuit       rumor, tertio post die navem eandem secundo amni Scodram demisit praemissisque       nuntiis, ut sibi appellandi praetoris potestas fieret, copia facta in castra       venit   et principium orationis ab       accusatione stultitiae  orsus suae, postremo ad preces lacrimasque effusus, genibus praetoris       accidens in potestatem sese dedit   primo       bonum animum habere iussus, ad cenam etiam invitatus in urbem ad suos rediit et       cum praetore eo die honorifice est epulatus, deinde in custodiam C Cassio tribuno militum traditus,  vix       gladiatorio accepto, decem talentis, ab rege rex, ut in eam fortunam recideret             Anicius Scodra recepta nihil prius quam       requisitos Petilium Perpennamque legatos ad se duci iussit   quibus splendore suo restituto Perpennam extemplo       mittit ad conprehendendos amicos cognatosque regis;  qui Meteonem, Labeatium gentis urbem, profectus Etlevam uxorem cum       filiis duobus, Scerdilaedo Pleuratoque, et Caravantium fratrem Scodram in castra       adduxit   Anicius bello  Illyrico intra triginta dies perfecto nuntium victoriae Perpennam Romam       misit et post dies paucos Gentium regem ipsum cum parente, coniuge ac liberis ac       fratre aliisque principibus Illyriorum   hoc       unum bellum prius perpetratum quam coeptum Romae auditum est